Source: http://www.zvazvojakov.sk/2012/07/vyzva-pre-vojenskych-sudcov-prokuratorov-vysluhovych-dochodcov/
Timestamp: 2013-06-19 21:03:53+00:00
Document Index: 6027801

Matched Legal Cases: ['čl. 12', 'čl. 13', 'čl. 13', '§ 3', '§ 6', 'čl. 12', 'čl. 13', '§ 128', '§ 3', '§ 6', 'čl. 12', 'čl. 13', '§ 105', '§ 3', '§ 6', 'čl. 12', 'čl. 13', '§ 65', '§ 66', '§ 3', '§ 6', '§ 3', '§ 13', '§ 12', '§ 13', 'súd ', 'čl. 46', '§ 3', '§ 12', '§ 13', '§ 13']

Vzor podania na GP
« MONITOR o dôchodkoch
Po stopách Anthropoidu »
3. Júl 2012 | Autor: Klub Poprad
“Vzor podania” na GP
Podnet na GP doporučujem posielať poštou “DOPORUČENE”
pplk. v. v. Dr. Milan Kolen , Štefánikova 877/29, 058 01 Poprad
poverený námestník
generálneho prokurátora
VEC : Podnet na preverenie zákonnosti postupu porušovania zákonnosti
a diskriminácie výsluhových dôchodcov.
Dole podpísaný Dr. Milan Kolen, podávam P O D N E T na preverenie zákonnosti postupu porušovania zákonnosti a diskrimináciu výsluhových dôchodcov predovšetkým v týchto otázkach :
1. Diskriminácia výsluhových dôchodcov a porušenie zákonov, že nebudú valorizované výsluhové dôchodky v roku 2012.
Na základe zákona č. 185/2012 Z. z. o zdravotnom poistení nebola vykonaná valorizácia výsluhových dôchodkov, čím došlo k diskriminácii výsluhových dôchodcov a k porušenou:
- Zákona č. 460/1992 Zb. Ústava SR.
- Podľa rokovacieho poriadku NR SR skrátené legislatívne konanie môže navrhnúť len vláda SR, nie je prípustné aby ho navrhol poslanec.
- Týmto postupom sa prakticky vylúčilo pripomienkové konanie, čo pre oblasť sociálneho zabezpečenia je maximálne dôležité.
- Zákon č. 185/2012 Z. z. o zdravotnom poistení je pre výsluhových dôchodcov diskriminačný a protiústavný.
- Vydaním tohto zákona v zbierke zákonov má za následok ďalšiu vlnu negatívnych názorov a nálad obyvateľov SR proti výsluhovým dôchodcom. Stavia ich proti sebe a znevažuje výkon povolania v bezpečnostných a záchranných zboroch SR. (Pred niekoľkými rokmi bola armáda SR v očiach občanov najdôveryhodnejšia štátna inštitúcia, v súčasnosti jej dôveryhodnosť značne poklesla).
- Vydaním zákona č. 185/20012 Z. z. o zdravotnom poistení bola porušená zásada retroaktivity z dôvodu, že hmotno-právne hodnoty valorizácie určené zákonom o inflácii štatistický úrad vykonal minulý rok na tento rok.
- V súlade s príslušnými zákonmi dňom 1.1.2012 bola vykonaná valorizácie starobných, predčasných starobných dôchodkov, invalidných dôchodkov, vdovských a vdoveckých dôchodkov, invalidných dôchodkov.
- Nevalorizovaním výsluhových dôchodkov, invalidných výsluhových dôchodkov, vdovských a vdoveckých výsluhových dôchodkov, sirotských výsluhových dôchodkov došlo k diskriminácii všetkých skupín výsluhových dôchodcov oproti všetkým ostatným skupinám dôchodcom, ktorým dôchodky dňom 1.1.2012 boli valorizované.
Nevalorizovanie výsluhových dôchodkov je v rozpore zo zákonom č. 460/1992 Zb. Ústava SR:
- čl. 12. ods. 1 Ľudia sú slobodní a rovní v dôstojnosti v právach. Základné práva a slobody sú neodňateľné, nepremlčateľné a nezrušiteľné. Pýtam sa v čom sú iné, rozdielne všetky skupiny dôchodcov oproti všetkým skupinám výsluhových dôchodcov ktorým boli dôchodky valorizované? Nárast zvýšenia cien sa dotkol len dôchodcov? Nedotkol sa aj výsluhových dôchodcov? Nárast inflácie sa dotkol len dôchodcov? Nedotkol sa aj výsluhových dôchodcov atď.? Výsluhoví dôchodcovia majú iný žalúdok ako ostatní dôchodcovia?
- ods. 2 Základné práva a slobody sa zaručujú na celom území SR všetkým bez ohľadu na pohlavie, rasu farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie. Nikoho nemožno z týchto dôchodcov poškodzovať alebo znevýhodňovať. Na základe tohto článku ústavy výsluhových dôchodcov z dôvodu ich bývalého postavenia, povolania, že odvádzali odvody do osobitného sociálneho systému nie je možné poškodzovať, diskriminovať a nevalorizovať im výsluhové dôchodky!
- čl. 13 ods. 1 Povinnosti možno ukladať a) Zákonom alebo na základe zákona, v jeho medziach a pri zachovaní základných ľudských práv a slobôd. Nevalorizovaním výsluhových dôchodkov došlo k porušeniu základných ľudských práv a slobôd, k porušeniu ústavy, zákonov a k diskriminácii výsluhových dôchodcov.
- čl. 13 ods. 3 Základné obmedzenia základných ľudských práv a slobôd musia platiť rovnako pre všetky prípady , ktoré uplatňujú ústavné podmienky.
Keď na základe prijatých príslušných zákonov v roku 2011 došlo dňom 1.1.2012 k valorizácii dôchodkov občanov SR, rovnakým spôsobom malo dôjsť aj k valorizácii výsluhových dôchodkov. Šetrenie verejných financií nie je dôvodom na porušovanie ústavných a zákonných práv výsluhových dôchodcov. Prijatím zákona 185/2012 Z. z. o zdravotnom poistení došlo k diskriminácii výsluhových dôchodcov.
Je to preukázateľná diskriminácia výsluhových dôchodcov, porušenie uvedených článkov ústavy a porušenie zákona č. 365/2004 o rovnakom zaobchádzaní § 3 ods. 1, § 6 ods. 2 písm. a).
2. Diskriminácia pracujúcich výsluhových dôchodcov, ktorí musia platiť odvody na invalidné poistenie, hoci nikdy nedostanú invalidný dôchodok.
Z článku v prílohe denníka Pravda zo dňa 16.7.2012 na strane 27 kde je napísané som sa dozvedel citujem: „Starobní dôchodcovia, ktorí pracujú nemusia byť poistení pre prípad invalidity či straty zamestnania. Aj v prípade, že by dostali výpoveď nemajú nárok na podporu v nezamestnanosti. Rovnako sa nemôžu dostať ani invalidný dôchodok“.
Pýtam sa, prečo pracujúci výsluhoví dôchodcovia odvádzajú odvody zo mzdy na invalidné poistenie, keď invalidný dôchodok nedostanú?
Platenie odvodov zo mzdy na invalidné poistenie výsluhovými dôchodcami je v rozpore zo zákonom č. 460/1992 Zb. Ústava SR čl. 12 ods. 1, ods. 2 , čl. 13 ods. 1, ods. písm. a), ods. 3 čím sú výsluhoví dôchodcovia z dôvodu ich bývalého postavenia, zamestnania oproti ostatným dôchodcom nie sú si rovní v základných právach a slobodách, ktoré sú neodňateľné, neodcudziteľné, nepremlčateľné, nezrušiteľné. Nikoho nemožno z týchto dôvodov poškodzovať, zvýhodňovať alebo znevýhodňovať.
Podľa zákona č. 461/2003 Z. z. o sociálnom poistení § 128 ods. 4 Poistné na invalidné poistenie neplatí od 1. januára 2008 poistenec, ktorý je dôchodkovo poistený po priznaní starobného dôchodku alebo predčasného starobného dôchodku. Za takéhoto zamestnanca poistné na invalidné poistenie neplatí zamestnávateľ za zamestnanca , ktorý je poistenec podľa prvej vety. Zákonodarcovia zabudli na pracujúcich výsluhových dôchodcov a do tohto článku zákona neuviedli aj všetky skupiny výsluhových dôchodcov. Prípadne táto novelizácia mala byť vykonaná aj v zákone č. 328/2002 Z. z. o sociálnom poistení policajtov a vojakov.
Je to preukázateľná diskriminácia pracujúcich výsluhových dôchodcov a porušenie zákona č. 365/2004 Z. z. o rovnakom zaobchádzaní § 3 ods. 1, § 6 ods. 2 písm. a).
3. Diskriminácia pracujúcich výsluhových dôchodcov, ktorí pracujú po dosiahnutí veku 62 rokov a musia platiť odvody zo mzdy na poistenie v nezamestnanosti hoci po tomto roku nedostanú dávku v nezamestnanosti.
Pýtam sa , prečo pracujúci výsluhoví dôchodcovia po dosiahnutí veku 62 rokov zo svojej mzdy odvádzajú odvody na poistenie v nezamestnanosti, keď po dosiahnutí tohto veku dávku v nezamestnanosti nedostanú.
Platenie odvodov zo mzdy na poistenie v nezamestnanosti výsluhovými dôchodcami po dosiahnutí veku 62 rokov je v rozpore zo zákonom č. 460/1992 Zb. Ústava SR čl. 12 ods. 1, ods. 2, čl. 13 ods. 1 písm. a), ods. 3.
Podľa zákona č. 461/2003 Z. z. o sociálnom poistení § 105 ods. 2 Nárok na dávku v nezamestnanosti zaniká vždy dňom priznania starobného dôchodku, predčasného starobného dôchodku alebo invalidného dôchodku z dôvodu poklesu vykonávať zárobkovú činnosť o viac ako 70 %. Potom nárok na dávku v nezamestnanosti zaniká po dosiahnutí veku 62 rokov.
Je to preukázateľná diskriminácia pracujúcich výsluhových dôchodcov a porušenie zákona č. 365/2004 Z. z. o rovnakom zaobchádzaní § 3 ods.1, § 6 ods. 2 písm. a).
4. Diskriminácia pracujúcich výsluhových dôchodcov, ktorí majú odpracovaných najmenej 15 rokov v SR a znovu musia ďalších 15 rokov odpracovať a platiť odvody zo mzdy do sociálnej poisťovne a až potom budú mať nárok na starobný dôchodok. Spolu v SR musia mať odpracovaných najmenej 30 rokov.
Pýtam sa, pre výsluhových dôchodcov tejto súvislosti neplatia ustanovenia zákona č. 460/1992 Zb. Ústava SR ktoré sú v rozpore z čl. 12 ods. 1, ods. 2, čl. 13 ods. 1 písm. a), ods. 3 a sú porušované? Tým, že pracujúci výsluhoví dôchodcovia musia v SR odpracovať najmenej 30 rokov oproti ostaným občanom ktorým na priznanie starobného dôchodku stačí odpracovať len 15 rokov, týmto sú pracujúci výsluhoví dôchodcovia diskriminovaní.
Na základe zákona č. 461/2003 Z. z. o sociálnom poistení § 65 Podmienky nároku na starobný dôchodok ods. l Poistenec má nárok na starobný dôchodok, ak bol dôchodkovo poistený najmenej 15 rokov a dovŕšil vek 62 rokov. Keď starobný dôchodca podľa zákona č. 461/2003 Z. z. o sociálnom poistení § 66 ods. 2 „Ak poistenec bol dôchodkovo poistený po splnení nároku na starobný dôchodok…. Takto určená suma starobného dôchodku sa zvyšuje o 0,5 % za každých 30 dní dôchodkového poistenia získaných po vzniku nároku na starobný dôchodok, bez poberania takéhoto dôchodku alebo jeho časti“. Výsluhoví dôchodcovia pracovali v SR najmenej 15 rokov, nie mimo územia SR. Odvádzali odvody zo mzdy do osobitného sociálneho systému v SR a keď popri poberaní výsluhového dôchodku ďalej pracujú pre nich táto zákonná vec už neplatí?
Diskriminácia pracujúcich výsluhových dôchodcov je v tom, že 70-75 % z nich pracuje menej ako 15 rokov, ale pritom niekoľko rokov odvádzajú odvody zo mzdy do sociálnej poisťovne a nie do osobitného sociálneho systému a z tohto dôvodu nedostanú zvýšenie dôchodku. Zároveň ak chcú poberať starobný dôchodok v SR musia odpracovať o ďalších 15 rokov viac, ako ostatní občania SR.
Z dôvodu, aby nedochádzalo k diskriminácii pracujúcich výsluhových dôchodcov je potrebné legislatívne zabezpečiť úpravu zákona č. 328/2003 Z. z. o sociálnom zabezpečení policajtov a vojakov tak, aby profesionálny vojaci, policajti, ZVJS, NBU, SIS, hasiči a horskí záchranári po odchode do výsluhového dôchodku pokiaľ budú pracovať, aby naďalej odvádzali odvody do osobitného sociálneho systému v ktorom boli pred odchodom do výsluhového dôchodku. Podľa dĺžky odpracovaných mesiacov a sumy ktorú odvedú, by sa im to malo odraziť na zvýšení výsluhového dôchodku rovnako, ako to majú pracujúci starobní dôchodcovia. Potom by to nebola diskriminácia pracujúcich výsluhových dôchodcov, ktorí sú tiež občanmi SR.
Je to preukázateľná diskriminácia pracujúcich výsluhových dôchodcov a porušenie zákona č. 365/2004 Z. z. o rovnakom zaobchádzaní § 3 ods. 1, § 6 ods. 2, písm. a).
Ďalej žiadam aby Generálna prokuratúra začala využívať zákon č. 153/2011 Z. z. o prokuratúre z ktorého citujem :
- § 3 Pôsobnosť prokuratúry ods. 1 Prokuratúra chráni práva a zákonom chránené záujmy fyzických osôb, právnických osôb a štátu.
- § 13 ods. 1 Generálny prokurátor je oprávnený podávať ústavnému súdu , písm. a) návrh na začatie konania o súlade právnych predpisov.
Týmto žiadam zastupujúceho generálneho prokurátora SR, aby podľa § 12 zákona č. 153/2001 Z. z. o prokuratúre predložil vláde SR podnet na zmeny a doplnenie v zákonoch tak, aby nedochádzalo k diskriminácii výsluhových dôchodcov ktorí sú tiež občanmi SR.
Ďalej žiadam zastupujúceho generálneho prokurátora, aby podľa § 13 ods. 1, písm. a) zákona č. 153/2001 Z. z. o prokuratúre podal na Ústavný súd SR návrh na začatie konania o súlade právnych predpisov tak, aby nedochádzalo k diskriminácii výsluhových dôchodcov.
Podľa zákona č. 460/1992 Zb. čl. 46 Právo na súdnu a inú právnu ochranu ods. 2 Kto tvrdí, že bol na svojich právach ukrátený rozhodnutím orgánu verejnej správy, môže sa obrátiť na súd, aby preskúmal zákonnosť takéhoto rozhodnutia, ak zákon neustanoví inak. Z právomoci súdu však nesmie byť vylúčené preskúmanie rozhodnutí týkajúcich sa základných práv a slobôd. Z dôvodu, že došlo k porušeniu uvedených ústavných, zákonných práv a slobôd v súlade s týmto článkom ústavy a v súlade s zo zákonom č. 153/2001 Z. z. o prokuratúre § 3 ods. 1, 2 § 12. a § 13 ods. 1 písm. a) týmto podaním sa domáham svojich práv pred generálnym prokurátorom SR.
V Poprade 7. júla 2012
Rubrika: Klub Poprad
Počet komentárov: 29 k “Vzor podania na GP”
Peter KK:
20.7.2012 o 22:41
Ešte dnes to pošlem na GP. S pozdravom
20.7.2012 o 10:37
Prosím Vás o vzor na edy2009@azet.sk .Nedá sa my to vytlačiť. Vďaka
Ján Stanek, Martin:
20.7.2012 o 8:58
Posielam písomne – doporučene, vďaka za spracovanie podania
17.7.2012 o 20:19
Týchto evidentne naše problémy nezaujímaj. Možno by mali dať možnosť otvoriť takúto verejnú diskusiu aj na tejto stráne, ale nie iba registrovaným…
http://www.asociaciapolicajtov.sk/index.php?option=com_content&task=view&id=178&Itemid=1
17.7.2012 o 20:05
15.07. o 13,10 som poslal podnet na GP….stačí? Asi málo, ale niekde sa začať musí,,
PeterDoro:
15.7.2012 o 11:30
Vážený kolegovia, neviem čo by som ešte povedal.Mám pocit, že povedaného už bolo toľko, že ďalšie reči bez skutkov považujem za mlátenie prázdnej slamy. Práve som poslal PODNET e-mailom a zajtra ho posielam poštou.
Martuska2910:
14.7.2012 o 20:42
Chlapci, držím Vám palce, aby Vám to vyšlo, lebo v tomto prehnitom štáte všetko ide dolu vodou.
14.7.2012 o 18:40
…tak, už sa to podarilo odoslať aj mne.
Tí, ktorí zatiaľ váhate tak už neváhajte – je dôležité aby sme prokuratúru zasypali podaniami a keď nebudú už stíhať na GP otvárať obálky s podaniami, tak to treba aj medializovať…
14.7.2012 o 11:36
RE: Fero Chuda: 14.7.2012 o 9:59
Dakujem za vysvetlenie. Nikto ma neinformoval ako to cele funguje s prispevkom…
Fero Chuda:
14.7.2012 o 9:59
Vážený pán Stano (11.7.2012 o 15,34). Asi ide o nedorozumenie, respektíve neinformovanosť. Cca 3,50 € je členské, odvádzané za člena na rok, na ÚR ZVSR.
Každý klub Zväzu sa samostatne rozhodne, aká čiastka bude od člena uhrádzaná.
V našom klube Nitra – Zobor je to na rok 2012 celkom 10,00 €, z ktorých nám pre činnosť klubu ostáva 6,50 € za člena a verte “vysoko” z tejto čiastky “neskáčeme”.
Pre našu činnosť sa usilujeme získať darcov 2% z odvedených daní z príjmu a sponzorov,často z našich radov, aby sme mohli plánované aktivity realizovať.Tak je to podobne aj v iných kluboch Zväzu.
Prajem veľa zdravička, šťastička a trvalú výsluhovú solventnosť!
11.7.2012 o 15:34
Clenska za clena ZVSR 3.5€??? Pokial viem a aj som platil rocne clenske 8€ a to nielen tento rok…
11.7.2012 o 14:23
11.7.2012 o 13:16
Zolo atď.
Ste tu vítaní, tak ako každý kto má snahu o riešenie problému.
Ale prečo sa niektorí, ktorí “zablúdia”, nepodporia ZVSR svojim členstvom?
Oveľa jednoduchšie by sme sa dostali k jednaniam o nás ak by nás bolo viac (a členské 3,50 E ešte nikoho nepoložilo).
Ak by sme mali viac FP, aj tento portál by sme vedeli lepšie ochrániť proti nečakaným cudzím “vstupom” (tým nemyslím komentáre).
Prihláška je na úvodnej stránke, dole, pod článkom.
11.7.2012 o 12:23
Zolo, na túto stránku sme zo ZVJS zablúdili už dávno a poniektorí sme sa už aj pripojili k p. Janíčkovi (podaniu žaloby)!
11.7.2012 o 11:18
Zablúdil som na túto stránku, poslal som link členom Klubu ZVJS BA, dúfam, že sa tiež pridajú, tak, ako ja
František Bartak:
10.7.2012 o 16:26
dakujem Dr. Kolenovi pripájam sa k podaniu na GP.
4.7.2012 o 20:44
súhlasím a chcem podať tiež, ale dnes som dostal od Pala Badu mailom jednak zverejnenú správu z jednania ale aj s prílohou, v ktorej je zverejnené rozhodnutie ústavného súdu z roku 2006..kto tomu rozumie poraďte – nebolo by dobré zapracovať tam aj odvolávku na toto rozhodnutie? Podľa môjho úsudku bol riešený tento istý prípad… mýlim sa? Kto vie, nech odpovie…Jožo.
4.7.2012 o 18:03
Dnes odosláno elektronicky a v piatok ( vzhľadom na to, že je zajtra sviatok ) posielám doporučene poštou…
4.7.2012 o 16:29
Odesílám dnes podnět elektronicky i písemně. Panu Dr. Kolenovi děkuji za iniciativu.
4.7.2012 o 15:06
Len na GP SR
4.7.2012 o 15:04
Pre Jožinka : Dík, to som pochopil a zaregistrovaný som . Len neviem či to poslať cez normálny email s tou adresou GPSR@genpro.gov.sk, alebo cez ten výber – elektronická služba – prejdi na formulár .. keď to zadám , nenájdem vo výbere toho Trnku, je tam len GP SR …..
4.7.2012 o 14:55
Treba sa registrovať:
https://portal.gov.sk/Portal/sk/Default.aspx?CatID=26
potom čo príde prístup, tak sa dá využívať.
4.7.2012 o 14:53
Pre Jožinka : Takže to poslať normálne emailom ?? Myslel som, že trevba ísť cez tie tlačiva v el. podateľni ??
4.7.2012 o 14:49
4.7.2012 o 14:37
Práve som aj ja na stránke GP SR elektronická podateľna , ale neviem kde nájsť tu adresu ” poverený námestník generálneho prokurátora JUDr. Dobroslav Trnka “. Ukáže sa mi tam len
Generálna prokuratúra Slovenskej republiky, Štúrova 2, 812 85 Bratislava – Staré Mesto. Viete mi poradiť ??
Eduard Urbanský:
4.7.2012 o 12:17
Milan, pripájam sa, som rád, že si prišiel z dovolenky, dnes odosielam, podnet na GP elektronicky a následne písomne.
Kolegovia a kolegyne, bratia v zbrani, neváhajte pripojte sa tiež.
4.7.2012 o 9:57
posielam to tiež elektronicky aj poštou. Ďakujem p. Kolenovi a všetkým kt. to nieje ľahostajné. Ešte raz ďakujem a prajem pekný deň
4.7.2012 o 8:57
posielam elektornicky a nasledne aj postou, naviac som sa pripojil k podaniu na US prostrednictvom p. Juraja
4.7.2012 o 8:05
bolo zaslané a prijaté cestou elektronickej podateľne GP, dnes ráno.
Pridá sa nás viac?
plk. gšt. v.v. Ing. Robert Karpecki, Uzlovská 3784/3, 03608, Martin, Slovensko
poverený námestník generálneho prokurátora JUDr. Dobroslav Trnka
Generálna prokuratúra Štúrova 2 812 85 Bratislava VEC : Podnet na preverenie zákonnosti postupu porušovania zákonnosti a diskriminácie výsluhových dôchodcov. Dole podpísaný Ing. Robert Karpecki, podávam P O D N E T na preverenie zákonnosti postupu porušovania zákonnosti a diskrimináciu výsluhových dôchodcov predovšetkým v týchto otázkach :
1. diskriminácia výsluhových dôchodcov a porušenie zákonov, že nebudú valorizované
výsluhové dôchodky v roku 2012
2. diskriminácia pracujúcich výsluhových dôchodcov , ktorí musia platiť odvody na
invalidné poistenie, hoci nikdy nedostanú invalidný dôchodok
3. diskriminácia pracujúcich výsluhových dôchodcov, ktorí pracujú po dosiahnutí veku 62
rokov a musia platiť odvody na poistenie v nezamestnanosti hoci po tomto roku
nedostanú príspevok v nezamestnanosti
4. diskriminácia pracujúcich výsluhových dôchodcov, ktorí majú odpracovaných najmenej
15 rokov v SR a znovu musia ďalších 15 rokov odpracovať a platiť odvody do sociálnej
poisťovne a až potom budú mať nárok na starobný dôchodok. Spolu v SR musia mať
odpracovaných 30 rokov. Nie je to diskriminácia pracujúcich výsluhových dôchodcov, ktorí sú tiež občanmi SR? Tento zákon pre nich neplatí?
Diskriminácia je v tom, že 70-75 % pracujúcich výsluhových dôchodcov hoci odvádza odvody nedostane zvýšenie dôchodku. Zároveň musia pracovať o 15 rokov viac ako ostaní občania SR
Ďalej žiadam aby Generálna prokuratúra začala využívať Zákon č. 153/2011 Z. z. zákon o prokuratúre z ktorého citujem :
- § 13 ods. 1 Generálny prokurátor je oprávnený podávať ústavnému súdu , písm. a) návrh na začatie konania o súlade právnych predpisov
V Martine 4. júla 2012
Ing. Robert Karpecki